6.L-Inizjattiva għall-SME tal-UE, imfassla bħala strument ta’ rispons għall-kriżijiet, tipprovdi garanzija bla limitu u/jew titolizzazzjoni biex ittejjeb l-aċċess għall-finanzjament għall-SMEs, inklużi l-SMEs innovattivi u b’riskju għoli. Huwa strument konġunt, li jikkombina l-fondi tal-COSME u l-Orizzont 2020 mar-riżorsi tal-FEŻR-EAFRD f’kooperazzjoni mal-BEI/FEI sabiex jiġi ġġenerat self addizzjonali għall-SMEs. B’impenn ta’ EUR 800 miljun mill-FEŻR, il-volum ta’ self lill-SMEs sostnut fi Spanja huwa mistenni li jilħaq EUR 5 723 miljun għal reġjuni Spanjoli kollha.

2.Il-Faċilità ta’ Garanzija ta’ Self tal-COSME, is-suċċessur SMEG 07, tipprovdi lill-SMEs b’garanziji limitati għal finanzjament tad-dejn permezz ta’ self jew lokazzjonijiet, sabiex tnaqqas id-diffikultajiet partikolari li jiffaċċjaw l-SMEs vijabbli biex ikollhom aċċess għall-finanzi minħabba r-riskju għoli pperċepit tagħhom jew minħabba n-nuqqas ta’ kollateral suffiċjenti disponibbli. Sal-aħħar tal-2014, il-Fond Ewropew tal-Investiment (FEI) kien ikkonkluda d-diliġenza dovuta u ffirma tliet ftehimiet ta’ Garanzija ma’ intermedjarji finanzjarji minn tliet pajjiżi parteċipanti, għal total ta’ EUR 42.4 miljun. Huwa stmat li t-total kumulattiv ta’ finanzjament mobilizzat għall-20142020 se jvarja bejn EUR 14.3 u 21.5 biljun, li jilħaq bejn 220 000 u 330 000 SME. Għat-tliet operazzjonijiet iffirmati ma’ intermedjarji finanzjarji fl-2014, l-ammont massimu ta’ finanzjament disponibbli għall-SMEs kien jammonta għal kważi EUR 851 miljun;

1.L-istrument ta’ Garanzija għal Self għal Proġetti tan-Netwerk Trans-Ewropew tat-Trasport (LGTT), strument ta’ dejn għall-finanzjament ta’ proġetti fin-netwerks trans-Ewropej tat-trasport u l-enerġija. Mill-31 ta’ Diċembru 2014, l-ammont pendenti ta’ garanzija tal-istrument LGTT jammonta għal total ta’ EUR 497 miljun, li jkopri sitt proġetti li mistennija jagħmlu investimenti (ekwità, dejn, għotjiet) ta’ EUR 12.1 biljun. L-evalwazzjoni ex post tal-Kummissjoni tal-2014 ikkonkludiet li l-impatt tal-LGTT kien pożittiv fejn kien ġie applikat, iżda mhux biżżejjed biex jintlaħqu l-objettivi usa’ tiegħu;

2.Is-Servizz ta’ Self għar-R&I (2014-2020) tal-Orizzont 2020, is-suċċessur għall-RSFF, joffri wkoll self u finanzjament ibridu jew intermedju biex jittejjeb l-aċċess għall-finanzjament ta’ riskju għal proġetti R&I. Għall-perjodu 2014-2020, il-kontribuzzjoni tal-UE ta’ EUR 1 060 miljun hija mmirata biex timmobilizza l-finanzjament ta’ EUR 13 250 miljun għar-reċeventi finali. Sa tmiem l-2014, il-kontribuzzjonijiet tal-UE li jammontaw għal total ta' EUR 483 miljun kienu diġà appoġġaw finanzjament ta’ EUR 1 157.2 miljun.

Mill-31 ta’ Diċembru 2014, dawn l-istrumenti kienu pprovdew 31 371 mikro self lil benefiċjarji finali għal total ta’ EUR 291.7 miljun (il-mira inizjali kienet 46 000 mikro self għal EUR 500 miljun sal-2018). Il-Faċilità għaddeja b'ritmu tajjeb biex tilħaq il-mira inizjali, hekk kif se jiġi inkluż self ġdid bejn issa u l-2018; kif ukoll

Fl-2014 ukoll, il-kontribuzzjoni baġitarja ta’ EUR 20 miljun għas-settur tal-ICT ippermettiet tisħiħ tal-kreditu ta’ madwar EUR 38 miljun f’appoġġ għall-ħruġ ta' bond ta' proġett ta' madwar EUR 189 miljun permezz ta’ fornitur Franċiż ta’ servizzi tal-broadband; u

b.l-istrument tal-kondiviżjoni tar-riskju se jimmira lejn proġetti ta’ interess komuni fis-setturi tat-trasport, tal-broadband u tan-netwerks tal-enerġija. Mill-2015, l-istrument se jibni fuq l-Inizjattiva eżistenti tal-Bonds tal-Proġetti u fuq il-Garanzija tas-Self għat-TEN-Trasport. Jekk wieħed jassumi li l-allokazzjoni baġitarja totali ta’ EUR 3 biljun se tkun disponibbli għall-istrument, jista' jiġi attirat finanzjament totali ta’ EUR 18 sa 45 biljun grazzi għall-kontribuzzjoni tal-Unjoni;

3.Il-Finanzjament Privat għall-Istrumenti tal-Effiċjenza Enerġetika (PF4EE) iffinanzjati taħt il-Programm LIFE, li se jipprovdi fost l-oħrajn faċilità ta’ kondiviżjoni tar-riskji mfassla biex tnaqqas ir-riskju tal-kreditu ffaċċjat mill-intermedjarji finanzjarji meta jsellfu lis-settur tal-effiċjenza tal-enerġija, flimkien ma’ assistenza teknika lill-intermedjarji finanzjarji għall-bini ta’ segment ġdid tas-suq. Il-kontribuzzjoni tal-Unjoni ta’ EUR 80 miljun hi mistennija li tappoġġja investiment totali ta’ madwar EUR 540 miljun għall-2014-2017;

4.Il-Fond Ewropew tal-2020 għall-Enerġija, it-Tibdil fil-Klima u l-Infrastruttura (Marguerite), fond ta' ekwità pan-Ewropew li jappoġġja l-investiment tal-infrastruttura fis-setturi tat-trasport (TEN-T), l-enerġija (TEN-E) u s-setturi tal-enerġija rinnovabbli fl-Istati Membri. Il-kontribuzzjoni tal-Unjoni ta’ EUR 80 miljun kienet fil-mira biex tappoġġa volumi ta’ finanzjament ta’ madwar EUR 10.2 biljun, li minnhom EUR 4.9 biljun ta’ finanzjament tal-ekwità u tad-dejn diġà kien immobilizzat (kontribuzzjoni tal-UE: EUR 31.3 miljun). Sal-31 ta’ Diċembru 2014, il-Fond impenja EUR 295 miljun ta’ investiment ta’ ekwità għal tliet proġetti TEN-T u seba’ proġetti tal-enerġija rinnovabbli;

5.Il-Fond Ewropew għall-Effiċjenza Enerġetika (EEEF), fergħa tal-Programm Ewropew tal-Enerġija għall-Irkupru (EEPR), li jinvesti fl-effiċjenza enerġetika, proġetti tal-enerġija rinnovabbli u trasport urban nadif. Sal-aħħar ta’ Marzu tal-2014, il-Fond kien alloka kompletament il-kontribuzzjoni tal-Unjoni (EUR 125 miljun) għal proġetti ta’ investiment totali ta’ EUR 219 miljun. L-appoġġ tal-assistenza teknika tal-EEEF uriet li hija utli biex tgħin lill-awtoritajiet pubbliċi fit-tħejjija ta’ proġetti li sussegwentement ikunu se jiġu ffinanzjati. B’kollox, madwar EUR 200 miljun ġew allokati għal 12-il proġett, li se jiġġeneraw madwar EUR 333 miljun ta’ investimenti finali. Sa Diċembru tal-2014, EUR 216-il miljun ta’ investimenti finali kienu diġà ġew iġġenerati u allokati għal disa’ proġetti. Għall-2015, huma ppjanati sitt proġetti għal total ta’ EUR 243 miljun, li għalhom is-sehem tal-EEEF previst huwa EUR 92 miljun; u

6.Il-Faċilità ta' Finanzjament Kapital Naturali (NCFF), li se tiffinanzja proġetti pilota li jiġġeneraw iddħul jew li jiffrankaw l-ispejjeż li jippromwovu l-konservazzjoni, r-restawr, il-ġestjoni u t-titjib tal-kapital naturali sabiex ikun hemm kontribut għall-objettivi tal-Unjoni fl-oqsma tan-natura u l-bijodiversità, u l-adattament għat-tibdil fil-klima. Il-kontribuzzjoni tal-Unjoni ppjanata għall-fażi pilota hija ta’ EUR 60 miljun, li minnhom EUR 10 miljuni diġà ġew impenjati.

2.3.Intrapriżi soċjali

Fost in-negozji li jsofru minn diffikultajiet għall-aċċess għall-kreditu, l-intrapriżi soċjali jistħoqqilhom attenzjoni partikolari minħabba l-korrelazzjoni bejn il-kapital soċjali u t-tkabbir ekonomiku. L-objettiv primarju tagħhom huwa l-kisba ta’ impatt soċjali pożittiv u li jista’ jitkejjel.

Madankollu, il-fatt li l-intrapriżi soċjali ma jfittxux primarjament li jimmassimizzaw il-profitti jesponihom għal diffikultajiet aktar akuti fl-aċċess għall-finanzjament, peress li l-bankiera tradizzjonali jkunu riluttanti li jivvalutaw il-pjanijiet tan-negozju tagħhom u jsibuha diffiċli li jagħmlu hekk. Strument finanzjarju ġdid ipprovdut mill-UE fl-2014-2020 għall-intrapriżi soċjali huwa l-Mikrofinanzjament u l-Intraprenditorija Soċjali EaSI — Intrapriża Soċjali, li għandu l-għan li jappoġġja l-iżvilupp tal-intrapriżi soċjali b'baġit ta' mill-anqas EUR 86 miljun.

2.4.Edukazzjoni

Bħala forma ta' akkumulazzjoni tal-kapital uman, l-edukazzjoni hija sors ewlieni tat-tkabbir ekonomiku, iżda sal-punt li tista’ tiġi aċċessata minn studenti minn sfondi soċjali u ekonomiċi differenti, u tikkontribwixxi wkoll għall-ekwità u l-koeżjoni soċjali. Barra minn hekk, il-mobilità tal-istudenti intwera li taffettwa b’mod sinifikanti l-iżvilupp soċjali u ekonomiku.

Strument finanzjarju ġdid tal-UE — Faċilità ta’ Garanzija ta’ Self għall-Istudenti (Erasmus+Self Masters, faċilità ta’ garanzija skont il-programm Erasmus+) — għandu l-għan li jappoġġa l-mobilità, l-ekwità u l-eċċellenza fl-istudji permezz ta’ garanziji lill-istituzzjonijiet finanzjarji li jaqblu li jipprovdu lill-istudenti b’rata baxxa ta’ self għall-istudji tal-masters f’pajjiż ieħor. Il-kontribuzzjoni ppjanata tal-Unjoni ta’ EUR 517-il miljun għall-2014-2020 (li minnhom EUR 28.40 miljun diġà ġew impenjati) hi mistennija li tappoġġja self sa EUR 3 biljun.

3.Reġjuni strateġiċi mhux tal-UE

3.1.Pajjiżi tat-Tkabbir

L-aċċess għal finanzjament tas-self għadha waħda mill-akbar diffikultajiet għall-SMEs fil-Balkani tal-Punent, minkejja li l-SMEs saru l-aktar segment effiċjenti fit-tranżizzjoni tal-ekonomiji tagħhom u pilastru tat-tkabbir u l-impjiegi. Minħabba n-nuqqas ta’ rekord finanzjarju, l-SMEs fi stadju bikri jsibuha kważi impossibbli li jaċċessaw finanzjament mill-banek. L-aċċess għall-finanzjament fis-settur tal-enerġija jidher ġeneralment vulnerabbli. Dawn il-kwistjonijiet qed jiġu indirizzati permezz ta’ dan li ġej:

1.Il-faċilità ta’ garanzija taħt il-Faċilità tal-Iżvilupp u l-Innovazzjoni tal-Intrapriżi tal-Balkani tal-Punent (EDIF) għandha l-għan li ssaħħaħ it-tkabbir soċjoekonomiku permezz tal-promozzjoni ta’ prekondizzjonijiet għat-tixrif u t-tkabbir ta’ SMEs innovattivi u b’potenzjal għoli. Il-kontribuzzjoni EDIF tal-Unjoni ta’ kważi EUR 22 miljun hija stmata li tappoġġja investiment totali ta’ aktar minn EUR 98 miljun;

2.Il-Fond għall-Espansjoni tal-Intrapriżi (ENEF) għandu l-għan li jsaħħaħ it-tkabbir soċjoekonomiku fir-reġjun billi joħloq il-kundizzjonijiet għat-tixrif u t-tkabbir ta' SMEs innovattivi u ta' potenzjal għoli fl-istadji ta' espansjoni u żvilupp. Il-pakkett finanzjarju ta' EUR 11-il miljun mistenni li jingrana investiment totali ta’ EUR 55 miljun. B’mod ġenerali, minħabba r-rabta bejn l-ENEF u l-faċilità ta’ kofinanzjament tal-Bank Ewropew għar-Rikostruzzjoni u l-Iżvilupp (BERŻ), il-kontribuzzjoni tal-Unjoni ser tappoġġja investiment ta’ madwar EUR 110 miljun għal riċeventi finali;

3.Il-Fond ta’ Innovazzjoni tal-Intrapriżi (ENIF) taħt l-EDIF jappoġġja t-tkabbir soċjoekonomiku fil-Balkani tal-Punent billi joħloq il-kundizzjonijiet tal-ħolqien u t-tkabbir tal-SMEs innovattivi fi stadju bikri. Il-kontribuzzjoni tal-Unjoni ta’ EUR 21 miljun hija mistennija li tappoġġja investiment ta’ madwar EUR 40 miljun fl-2014-2020;

4.Il-Fond Ewropew għall-Ewropa tax-Xlokk (EFSE) hija forma ta’ sħubija pubblika-privata bil-għan li tattira kapital mis-settur privat għas-self lil intrapriżi żgħar u mikrointrapriżi u lil familji. Il-kontribuzzjoni tal-Unjoni ta’ EUR 88 miljun s’issa ingranat iffinanzjar totali ta’ EUR 3.2 biljun, li minnhom ibbenefikaw 496 716 riċeventi finali fir-reġjun tat-tkabbir;

5.Il-Fond Green for Growth (GGF) jipprovdi finanzjament iddedikat għal proġetti tal-effiċjenza enerġetika u l-enerġija rinnovabbli biex jgħin lill-pajjiżi fil-mira jnaqqsu l-emissjonijiet tas-CO2 u l-konsum tal-enerġija. Il-kontribuzzjoni tal-Unjoni ta’ EUR 38.6 miljun hija mmirata biex tingrana investiment totali ta’ EUR 281 miljun għar-riċeventi finali. Il-portafoll preżenti ta’ proġetti, b’20 istituzzjonijiet imsieħba f’disa’ pajjiżi msieħba, għandu valur ta’ EUR 185.1 miljun; u